EkBass/fiwiki-20250220-pages-articles huggingface dataset:
Levon Helm

Mark Lavon "Levon" Helm (26. toukokuuta 1940 Elaine, Arkansas – 19. huhtikuuta 2012 New York, New York) oli yhdysvaltalainen rockmuusikko ja näyttelijä, joka toimi The Band -yhtyeen rumpalina ja laulajana. The Band soitti Bob Dylanin taustayhtyeenä kymmenen vuotta ennen oman levyn julkaisua. Helmia on pidetty yhtyeen vaikutusvaltaisimpana jäsenenä Robertsonin ohella.Uutiset, viitattu 20.4.2012 Helm perusti oman yhtyeen 17-vuotiaana. 1960-luvun alussa hän liittyi Ronnie Hawkinsin yhtyeeseen Hawks, jonka jäsenistä The Band myöhemmin muodostui. Bob Dylan otti heihin yhteyttä 1965, ja he soittivat tämän taustalla, mutta yleisön reaktiot Dylanin siirtymisestä sähköinstrumentteihin saivat Helmin lopettamaan. Myöhemmin yhteistyö jatkui, ja silloin tehtiin muun muassa The Bandin levyt Music from Big Pink ja The Band. Yhtyeen ura huipentui jäähyväiskonserttiin The Last Waltz, josta tehtiin kolmen levyn kansio ja elokuva, jonka ohjasi Martin Scorsese. The Bandin hajoamisen jälkeen Helm jatkoi soolouraa ja esiintyi kymmenkunnassa elokuvassa, muun muassa Kaivosmiehen tyttäressä hän esitti isää.Otto Talvio: The Band -rumpali toi etelän sykkeen moderniin rockiin, Helsingin Sanomat 21.4.2012 s. C 12 Artikkelin verkkoversio Helmin laulajanura päättyi kurkkusyöpään 1998, ja hän ryhtyi järjestämään tyttärensä Amy Helmin kanssa konsertteja nimellä Midnight Ramble kotonaan Woodstockissa, jossa on myös studio. Studiossa ovat monet suomalaisetkin käyneet nauhoittamassa omia levyjään, esimerkiksi Eero Raittinen. ==Lähteet== ==Aiheesta muualla== Luokka:Yhdysvaltalaiset rumpalit Luokka:Yhdysvaltalaiset laulajat Luokka:Yhdysvaltalaiset näyttelijät Luokka:Vuonna 1940 syntyneet Luokka:Vuonna 2012 kuolleet
La Flèche Wallonne 2012

La Flèche Wallonne 2012 oli järjestyksessään 76. maantiepyöräilyn La Flèche Wallonne -kilpailu. Se käytiin 194 kilometrin reitillä Charleroista Huy'hin 18. huhtikuuta 2012. Joaquim Rodríguez voitti La Flèche Wallonnen karattuaan kilpailun päättäneessä Huy'n nousussa Michael Albasinilta ja Philippe Gilbertiltä. == Tulokset == Lähde: Cyclingnews Ajaja Maa Joukkue Aika 1 Joaquim Rodríguez Katjuša 4.45.41 2 Michael Albasini GreenEDGE Cycling + 4 3 Philippe Gilbert BMC Racing Team + 4 4 Jelle Vanendert Lotto-Belisol + 4 5 Robert Kišerlovski Astana Team + 7 6 Daniel Martin Garmin-Barracuda + 9 7 Bauke Mollema Rabobank + 9 8 Vincenzo Nibali Liquigas-Cannondale + 9 9 Diego Ulissi Lampre-ISD + 9 10 Jurgen Van Den Broeck Lotto-Belisol + 11 == Osallistuneet joukkueet == Kilpailussa olivat mukana seuraavat 25 joukkuetta: *UCI Pro -joukkueet: Ag2r-La Mondiale, Astana Team, BMC Racing Team, Euskaltel-Euskadi, FDJ-BigMat, Garmin-Barracuda, GreenEDGE Cycling, Katjuša, Lampre-ISD, Liquigas-Cannondale, Lotto-Belisol, Team Movistar, Omega Pharma- Quick Step, Rabobank, RadioShack-Nissan-Trek, Team Saxo Bank, Team Sky, Vacansoleil-DCM. *UCI Continental Circuits -joukkueet: Accent.jobs-Willems veranda's, Argos-Shimano, Colombia-Coldeportes, Landbouwkrediet-Euphony, Saur- Sojasun, Team Type 1 - Sanofi, Topsport Vlaanderen-Mercator == Lähteet == Luokka:Pyöräilykausi 2012 Luokka:La Flèche Wallonne
Resusammalet

Resusammalet (Fossombronia) on maksasammaliin kuuluva kasvisuku, joka sijoittuu resusammalten heimoon (Fossombroniaceae). Se sisältää seitsemän tai useampia lajeja. Suomessa tavataan kaksi resusammalta, joista rantaresusammal kasvaa etelä- ja keskiosassa rannoilla kostealla turpeella ja etelänresusammal eteläosassa paljailla savikoilla. Pikkuresusammal on löydetty 1870-luvulla, mutta kasvupaikka on hävinnyt ja laji arvioidaan hävinneeksi. Lajeja: * Fossombronia foveolata Lindb. – rantaresusammal * Fossombronia incurva Lindb. – pikkuresusammal * Fossombronia wondraczekii (Corda) Dumort. – etelänresusammal == Lähteet == * Ulvinen, Tauno, Syrjänen, Kimmo & Anttila, Susanna 2002: Suomen sammalet – levinneisyys, ekologia, uhanalaisuus. ISBN 952-11-1152-6. * The Plant List: Fossombronia (20.4.2012) ===Viitteet=== Luokka:Aitomaksasammalet
Robson

Robson voi tarkoittaa seuraavia: ;Henkilöitä * Bobby Robson (1933–2009), englantilainen jalkapalloilija ja manageri * Bryan Robson (s. 1957), englantilainen jalkapalloilija ja valmentaja * Dave Robson (s. 1976), brittiläinen Formula 1 -tallin insinööri * Flora Robson (1902–1984), englantilainen näyttelijä * Frank Robson (1946–2024), englantilais-suomalainen laulaja, pianisti ja urkuri * George Robson (1848–1911), Skotlannin Vapaakirkon presidentti ja virsirunoilija * Helen Robson Walton (1919–2007), yhdysvaltalainen miljardööri * Jenny Robson (s. 1975), suomalainen jazzlaulaja * Justina Robson (s. 1968), brittiläinen tieteiskirjailija * Laura Robson (s. 1994), englantilainen tennispelaaja * Mark Robson (1913–1978), yhdysvaltalainen elokuvaohjaaja, tuottaja ja leikkaja * May Robson (1858–1942), australialais-yhdysvaltalainen näyttelijä ja näytelmäkirjailija * Neil Robson (s. 1928), australialainen liberaalipoliitikko * Sarah Robson (s. 1987), pohjoisirlantilainen jalkapalloilija * Wade Robson (s. 1982), australialainen tanssija, ohjaaja, tuottaja, lauluntekijä ja palkittu koreografi ;Paikkoja * Mount Robson, Robson Peak, Kanadan puoleisten Kalliovuorten korkein vuori ;Muita merkityksiä * Robson, Frank Robsonin debyyttialbumi vuodelta 1974.
PMR

PMR voi tarkoittaa ainakin seuraavia: * PMR, Professional Mobile Radio, ammattimainen radiopuhelinjärjestelmä * PMR446-radiopuhelin, Personal Mobile Radio 446 MHz, radiopuhelinstandardi (ei sama kuin edellinen) * PMR, Porvoon Museorautatie ry * PMR, polymyalgia rheumatica, tuki- ja liikuntaelinsairaus, reumasairaus * PMR, Precious Metal Refiners, maailman suurin platinajalostamo Etelä-Afrikassa lähellä Rustenburgia
Voikola

Voikola on karamellimainen makeinen, joka toffeen tavoin perustuu kolmeen ainekseen: voihin, kermaan ja sokeriin. Toffee ja voikola eroavat siinä, että voikola on kovaa, kun taas toffee on pehmeämpää. Voikolan alkuperää ei täysin tunneta, mutta historialle on useita vaihtoehtoja. Englanninkielisen nimityksen butterscotch kantasanoina ovat butter (voi) ja scotch (skotlantilainen), mistä ehkä voi saada viitteitä sen alkuperästä. Sen keksijöiksi on mainittu myös ainakin yksi historiallinen skotlantilainen, Samuel Parkinson DoncasteristaDoncaster Butterscotch, webarchive. ==Lähteet== ==Aiheesta muualla== Luokka:Jälkiruoat ru:Ирис (конфеты) sv:Smörkola
Bird

Bird voi tarkoittaa ainakin seuraavia: == Sukunimenä == * Brad Bird (s. 1957), yhdysvaltalainen animaatio-ohjaaja ja käsikirjoittaja * Derrick Bird (1957–2010), useita ihmisiä Cumbriassa vuonna 2010 surmannut ammuskelija * Henry Bird (1830–1908), englantilainen shakinpelaaja ja shakkikirjailija * Isabella Bird (1831–1904), englantilainen matkailija ja matkakirjailija * Jessica Bird (s. 1969), yhdysvaltalainen kirjailija * Larry Bird (s. 1956), yhdysvaltalainen koripalloilija ja valmentaja * Leopoldina Bird, Poldy Bird (1941–2018), argentiinalainen kirjailija * Lester Bird (1938–2021), Antiguan ja Barbudan pääministeri 1994–2004 * Robert Byron Bird (s. 1924), yhdysvaltalainen kemianteknikko * Sam Bird (s. 1987), brittiläinen moottoriurheilija * Simon Bird (s. 1984), englantilainen näyttelijä * Sue Bird (s. 1980), yhdysvaltalainen koripalloilija == Muita merkityksiä == * Lady Bird, Yhdyvaltojen presidentin Lyndon B. Johnsonin puolisosta Claudia Alta Taylor Johnsonista käytetty nimi * Bird, Clint Eastwoodin ohjaama elokuva vuodelta 1988 * Charlie ”Bird” Parker, yhdysvaltalainen jazzmuusikko * ”Bird” Thongchai McIntyre, thaimaalainen laulaja * Bird, sähköpotkulautoja vuokraava yhtiö. == Katso myös == * Byrd Luokka:Luettelot henkilöistä sukunimen mukaan
Brian Michael Noble

Brian Michael Noble (11. huhtikuuta 1936 Lancaster – 21. lokakuuta 2019Bishop Brian Noble, Emeritus Bishop of Shrewsbury, dies in Wirral hospital at age of 83 ) oli brittiläinen roomalaiskatolinen piispa. Hänet vihittiin papiksi Lancasterin hiippakuntaan 11. kesäkuuta 1960 ja nimitettiin Shrewsburyn piispaksi 23. kesäkuuta 1995. Piispaksi vihkiminen seurasi 30. elokuuta. Pääkonsekraattorina toimi Maurice Noël Léon Couve de Murville, jota avustivat Patrick Altham Kelly ja John Brewer.Catholic-Hierarchy.org: Bishop Brian Michael Noble Noble jäi eläkkeelle 1. lokakuuta 2010. == Lähteet == Luokka:Brittiläiset piispat Luokka:Katoliset piispat Luokka:Vuonna 1936 syntyneet Luokka:Vuonna 2019 kuolleet
Brian Noble

Brian Noble -nimisiä henkilöitä: * Brian Michael Noble, brittiläinen piispa * Brian Noble, yhdysvaltalainen amerikkalaisen jalkapallon pelaaja * Brian Noble, brittiläinen rugbypelaaja ja -valmentaja
Patrick Altham Kelly

Patrick Altham Kelly (s. 23. marraskuuta 1938) on brittiläinen roomalaiskatolinen arkkipiispa. Hänet vihki papiksi Lancasterin hiippakuntaan William Godfrey 18. helmikuuta 1962, ja hänet nimitettiin Salfordin piispaksi 9. maaliskuuta 1984. Piispaksi vihkiminen seurasi 3. huhtikuuta. Pääkonsekraattorina toimi Thomas Holland, jota avustivat Derek John Worlock ja Maurice Noël Léon Couve de Murville.Catholic-Hierarchy.org: Archbishop Patrick Altham Kelly Kelly sai 21. toukokuuta 1996 nimityksen Liverpoolin arkkipiispaksi, jonka virkaan hänet asetettiin 3. heinäkuuta. == Lähteet == Luokka:Brittiläiset piispat Luokka:Katoliset arkkipiispat Luokka:Vuonna 1938 syntyneet Luokka:Elävät henkilöt
Elmo Noel Joseph Perera

Elmo Noel Joseph Perera (4. joulukuuta 1932 Madampe – 9. huhtikuuta 2015) oli srilankalainen roomalaiskatolinen piispa. Hänet vihittiin papiksi 21. joulukuuta 1960 ja nimitettiin Gallen hiippakunnan vihkipiispaksi sekä Gadiaufalan titulaaripiispaksi 17. joulukuuta 1992. Piispaksi vihkiminen seurasi 6. tammikuuta 1993. Pääkonsekraattorina toimi paavi Johannes Paavali II, jota avustivat Giovanni Battista Re ja Justin Francis Rigali.Catholic- Hierarchy.org: Bishop Elmo Noel Joseph Perera 1\. kesäkuuta 1995 Perera sai nimityksen Gallen piispaksi, jona hän toimi, kunnes erosi tehtävistään 11. lokakuuta 2004. == Lähteet == Luokka:Srilankalaiset papit Luokka:Katoliset piispat Luokka:Vuonna 1932 syntyneet Luokka:Vuonna 2015 kuolleet
William John Brennan

William John Brennan (16. helmikuuta 1938 – 31. elokuuta 2013) oli australialainen roomalaiskatolinen piispa. Hänet vihki papiksi Wilcannia- Forbesin hiippakuntaan Grégoire-Pierre XV Agagianian 21. joulukuuta 1960. Hänet nimitettiin Wagga Waggan piispaksi 16. tammikuuta 1984. Piispaksi konsekroinnin suoritti 1. maaliskuuta Edward Bede Clancy, jota avustivat Luigi Barbarito ja Francis Patrick Carroll.Catholic-Hierarchy.org: Bishop William John Brennan Brennan erosi tehtävistään hiippakunnan johdossa 5. helmikuuta 2002. == Lähteet == Luokka:Australialaiset papit Luokka:Katoliset piispat Luokka:Vuonna 1938 syntyneet Luokka:Vuonna 2013 kuolleet
Francis Patrick Carroll

Francis Patrick Carroll (9. syyskuuta 1930 – 14. maaliskuuta 2024Catholic- Hierarchy.org: Archbishop Francis Patrick Carroll) oli australialainen roomalaiskatolinen arkkipiispa. Hänet vihki papiksi Wagga Waggan hiippakuntaan Francis Augustin Henschke 27. heinäkuuta 1954. Hänet nimitettiin sen koadjuuttoripiispaksi ja Tasaccoran titulaaripiispaksi 12. kesäkuuta 1967. Piispaksi vihkiminen seurasi 5. syyskuuta. Pääkonsekraattorina toimi Henschke, jota avustivat Francis Roberts Rush ja Douglas Joseph Warren. Carrollista tuli Wagga Waggan piispa 24. helmikuuta 1968, ja hän sai nimityksen Canberran (ja Goulburnin) arkkipiispaksi 25. kesäkuuta 1983. Hänen kaudellaan arkkihiippakunnan nimi muutettiin muotoon Canberra-Goulburn. Arkkipiispa jäi eläkkeelle 19. kesäkuuta 2006. == Lähteet == Luokka:Australialaiset papit Luokka:Katoliset piispat Luokka:Vuonna 1930 syntyneet Luokka:Vuonna 2024 kuolleet
Douglas Joseph Warren

Douglas Joseph Warren (21. maaliskuuta 1919 – 6. helmikuuta 2013) oli australialainen roomalaiskatolinen piispa. Hänet vihki papiksi Wilcannia- Forbesin hiippakuntaan Pietro Fumasoni Biondi 20. joulukuuta 1942, ja hänet nimitettiin sen vihkipiispaksi sekä Aquae Novae in Numidian titulaaripiispaksi 16. kesäkuuta 1964. Piispaksi vihkiminen seurasi 27. heinäkuuta. Pääkonsekraattorina toimi Norman Thomas Gilroy, jota avustivat Bernard Denis Stewart ja Bryan Gallagher.Catholic-Hierarchy.org: Bishop Douglas Joseph Warren Warren sai 26. syyskuuta 1967 nimityksen Wilcannia-Forbesin piispaksi, jona hän toimi, kunnes jäi eläkkeelle 30. maaliskuuta 1994. == Lähteet == Luokka:Australialaiset papit Luokka:Katoliset piispat Luokka:Vuonna 1919 syntyneet Luokka:Vuonna 2013 kuolleet
Emmanuel Félémou

Emmanuel Félémou (24. joulukuuta 1960 – 1. maaliskuuta 2021) oli guinealainen roomalaiskatolinen piispa. Hänet vihittiin papiksi N'Zérékorén hiippakuntaan 19. marraskuuta 1989 ja nimitettiin Kankanin hiippakunnan johtoon 5. tammikuuta 2007. Piispaksi konsekroinnin suoritti 17. maaliskuuta Robert Sarah, jota avustivat Vincent Coulibaly ja Philippe Kourouma.Catholic- Hierarchy.org: Bishop Emmanuel Félémou == Lähteet == Luokka:Guinealaiset katoliset piispat Luokka:Vuonna 1960 syntyneet Luokka:Vuonna 2021 kuolleet
Gerard Joseph Hanna

Gerard Joseph Hanna (s. 22. joulukuuta 1941 Armidale) on australialainen roomalaiskatolinen piispa. Hänet vihki papiksi Armidalen hiippakuntaan Henry Joseph Kennedy 9. joulukuuta 1968. Hänet nimitettiin Wagga Waggan piispaksi 5. helmikuuta 2002, ja piispaksi konsekroinnin suoritti 15. toukokuuta Francis Patrick Carroll, jota avustivat Luc Julian Matthys ja George Pell.Catholic- Hierarchy.org: Bishop Gerard Joseph Hanna == Lähteet == Luokka:Australialaiset papit Luokka:Katoliset piispat Luokka:Vuonna 1941 syntyneet Luokka:Elävät henkilöt
Richie Faulkner

Richard Ian ”Richie” Faulkner (s. 1. tammikuuta 1980) on brittiläinen kitaristi. Varhaisessa vaiheessa uraansa hän soitti yhtyeissä kuten Dirty Deeds, Voodoo Six, Ace Mafia ja Lauren Harrisin yhtye. 20\. huhtikuuta 2011 hänet nimitettiin K. K. Downingin seuraajaksi heavy metal -yhtye Judas Priestiin. Hän soittaa albumeilla Redeemer of Souls (2014) ja Firepower (2018) sekä livetaltioinneilla Epitaph (2013) ja Battle Cry (2016). ==Diskografia== *Deeds - Blown (2002) *Voodoo Six - Feed My Soul (2006) *Lauren Harris - Calm Before the Storm (2008) *Ace Mafia - Vicious Circle (2009) *Parramon - Dead People (2010) *Christopher Lee - Charlemagne: The Omens of Death (2012) *Primitai - Rise Again (2013) (vierailijana) *Judas Priest - Redeemer of Souls (2014) *Judas Priest - Firepower (2018) *Elegant Weapons - Horns for a Halo (2023) *Judas Priest - Invincible Shield (2024) == Lähteet == == Aiheesta muualla == Luokka:Englantilaiset kitaristit Luokka:Judas Priestin jäsenet Luokka:Vuonna 1980 syntyneet Luokka:Elävät henkilöt
Geoffrey James Robinson

Geoffrey James Robinson (10. elokuuta 1937 – 29. joulukuuta 2020) oli australialainen roomalaiskatolinen piispa. Hänet vihki papiksi Sydneyn arkkihiippakuntaan Grégoire-Pierre XV Agagianian 21. joulukuuta 1960. Hänet nimitettiin Sydneyn vihkipiispaksi ja Rusucan titulaaripiispaksi 23. tammikuuta 1984. Piispaksi vihkiminen seurasi 8. maaliskuuta. Pääkonsekraattorina toimi Edward Bede Clancy, jota avustivat James Darcy Freeman ja Luigi Barbarito.Catholic-Hierarchy.org: Bishop Geoffrey James Robinson Robinson erosi tehtävistään vihkipiispana 15. heinäkuuta 2004. Vuonna 2012 Robinson esitti New Ways Ministryn sponsoroimassa konferenssissa seksuaalietiikkaa koskevien katolisten oppien uutta tarkastelua. Hänen mukaansa seksuaalisuuden toteuttamista ei tule niinkään pitää syntinä, koska se rikkoo Jumalan luomaa luonnonjärjestystä vastaan, vaan seksuaalimoraalia pitää tarkastella sen mukaan, mitä hyvää tai pahaa seksuaalisuuden toteuttaminen tuottaa osapuolille ja minkälainen suhde osapuolten välillä on.NCR Editorial Endorses Robinson’s Call for a New Sexual Ethic == Lähteet == Luokka:Australialaiset papit Luokka:Katoliset piispat Luokka:Vuonna 1937 syntyneet Luokka:Vuonna 2020 kuolleet
Geoffrey Robinson

Geoffrey Robinson (s. 25. toukokuuta 1938) on brittiläinen Työväenpuolueen poliitikko ja liikemies. Hän on istunut Coventry North Westin vaalipiirin edustajana House of Commonsissa vuodesta 1976. Hän oli kolmantena ministerinä valtiovarainministeriössä (Paymaster General) vuosina 1997–1999. Robinson omisti vuosina 1996–2008 keskustavasemmistolaisen New Statesman -lehden. Luokka:Brittiläiset poliitikot Luokka:Brittiläiset liikemiehet Luokka:Vuonna 1938 syntyneet Luokka:Elävät henkilöt
Lentokieltoalue

thumb|200px|Irakin lentokieltoalueet Lentokieltoalue on alue, jonka ilmatilassa lentokoneet eivät saa lentää. Lentokieltoalue määritellään usein sotilaallisen selkkauksen yhteydessä. Kyseessä on tällöin eräänlainen ilmatilaa koskeva demilitarisoitu vyöhyke, joka voi koskea vain konfliktin toista osapuolta. Geneven sopimuksen siviilien suojelemista koskevan lisäpöytäkirjan mukaan on sotatoimialueelle mahdollista perustaa tilapäisiä demilitarisoituja alueita, vaikka taistelut ovat vielä käynnissä. YK:n rauhanturvaoperaatioiden yhteydessä tällaisia alueita on perustettu mm. Kroatiaan vuonna 1992, Bosniaan vuonna 1994 ja Kosovoon vuonna 1999. Kun Persianlahden sota päättyi vuonna 1991, perustivat voittajavaltiot Yhdysvallat, Yhdistynyt kuningaskunta ja Ranska kaksi lentokieltoaluetta Irakiin: Kurdistaniin pohjoiseen ja šiiamuslimialueelle etelään. Kuwaitin rajalle perustettiin täysin demilitarisoitu vyöhyke. Libyan konfliktin yhteydessä vuonna 2011 perustettiin Pohjois-Libyaan lentokieltoalue suojelemaan siviilejä. == Katso myös == * Ilmatilan loukkaus Luokka:Ilmailu Luokka:Saarrot
Säynätsalon kunnantalo

Säynätsalon kunnantalo on Jyväskylässä entisessä Säynätsalon kunnassa sijaitseva Alvar Aallon suunnittelema rakennus. Sen rakentaminen aloitettiin vuonna 1949 ja käyttöönsä kunnantalona se vihittiin vuonna 1952. Säynätsalon kunnantalo on Aallon arvostetuimpia töitä, ja se nostetaan usein esille puhuttaessa rakennusaikakauden arkkitehtuurista. Rakennuksessa toimii myös Säynätsalon kirjasto. Kunnantalokäytöstä rakennus poistui vuoden 1993 alussa, kun Säynätsalo liittyi Jyväskylän kaupunkiin. Nykyisin entisen kunnantalon tiloja on mahdollista vuokrata esimerkiksi kokouskäyttöön ja rakennuksesta löytyy myös joitain varattavia vierashuoneita majoituskäyttöön. == Lähteet == == Aiheesta muualla == Luokka:Jyväskylän nähtävyydet Luokka:Jyväskylän rakennukset ja rakennelmat Luokka:Alvar Aallon suunnittelemat rakennukset Luokka:Suomen kunnantalot Luokka:Säynätsalo
Christopher Toohey

Christopher Henry Toohey (s. 19. huhtikuuta 1952) on australialainen roomalaiskatolinen piispa. Hänet vihki papiksi Sydneyn arkkihiippakuntaan James Darcy Freeman 21. elokuuta 1982. Hänet nimitettiin Wilcannia-Forbesin hiippakunnan piispaksi 9. heinäkuuta 2001, ja piispaksi konsekroinnin suoritti 30. elokuuta George Pell, jota avustivat Edward Bede Clancy ja Douglas Joseph Warren.Catholic-Hierarchy.org: Bishop Christopher Henry Toohey Toohey erosi tehtävistään hiippakunnan johdossa 9. kesäkuuta 2009. Toohey nimesi eronsa syiksi "henkilökohtaiset syyt ja huonon terveydentilan". Hän esitti vuonna 2011 pahoittelun käytöksestään, joka oli ilmennyt suhteissa nuoriin aikuisiin hänen toimiessaan pappina uransa alkutaipaleella. The Australianin saaman tiedon mukaan asia liittyi suhteisiin useiden nuorten naisten kanssa, ja sille kerrottiin kirkon sisältä myös, että sopimukseen julkisesta anteeksipyynnöstä olivat johtaneet äskettäiset keskustelut naisten kanssa.Bishop's apology to women he 'hurt' Toohey tuli piispana tunnetuksi työstään ympäristöasioiden puolesta.Australia's "Eco-bishop" Resigns == Lähteet == Luokka:Australialaiset papit Luokka:Katoliset piispat Luokka:Vuonna 1952 syntyneet Luokka:Elävät henkilöt
Celebrity Big Brother 2001

Celebrity Big Brother 2001 oli Ison-Britannian Big Brotherin ensimmäinen julkkiskausi. Kausi kesti kahdeksan päivää ja kaikki kauden tuotot lahjoitettiin Comic Reliefille. Kauden voitti Koomikko Jack Dee. ==Asukkaat== * Anthea Turner * Chris Eubank (nyrkkeilijä), häädettiin toisena päivänä * Clair Sweeney * Jack Dee (koomikko), voitti saaden 59 % yleisön äänistä * Keith Duffy (laulaja) * Vanessa Feltz (journalisti), palasi kilpailemaan Big Brotheriin vuonna 2010 Ultimate Big Brother kaudelle sijoittuen viidenneksi ==Kohokohdat== Päivä 1 Uudet Asukkaat Anthea, Chris, Claire, Jack, Keith ja Vanessa saapuivat taloon Tapahtumat Illalla oli suorat nimeämiset ja häätöäänestykseen joutuivat Anthea ja Chris Päivä 2 Tehtävät Asukkaiden ensimmäinen tehtävä oli suunnitella toiselle asukkaalle housut. Asukkaat pitivät illemmalla muotinäytöksen. Tehtävä onnistui. Tapahtumay Asukkaat nimesivät Vanessan ja Jackin Häätö Vhris häädettiin ensimmäisenä talosta. Päivä 3 Tehtävät Kolmannen päivän tehtävänä oli muistaa faktoja muista asukkaista. Myöhemmin illalla Big Brother kysyi asukkailta kolme kysymystä muista asukkaista. Tehtävä onnistui ja asukkaat voittivat 18 £ lisää ostosrahaa. Päivä 4 Tehtävät The task was for the celebrity housemates to make a topiary model. Housemates passed this task, and won a film to watch. Häätö Vanessa häädettiin toisena Päivä 5 Tehtävät Viidentenä päivänä asukkaiden tuli tehdä laulu heisän talosta olo ajastaan. Tehtävä onnistui ja asukkaat saivat take-away illallisen Päivä 6 Tehtävät Asukkaiden tuli suorittaa tehtävä rata. He suorittivat radan 3 minuutissa ja 5 sekunnissa ja tehtävä onnistui. Häädöt Anthea häädettiin kolmantena. Päivä 7 Tasks Seitsemäntenä päivänä asukkaiden tuli pitää huolta nukeista. Tehtävä onnistui. Päivä 8 Tasks Asukkaiden tuli maalata lempikohta talosta. He esittelivät maalaukset illemmalla. Finaali Keith sijoittui kolmanneksi, Claire toiseksi ja Jack voitti Celebrity Big Brother 2001. ==Nimeäimis taulukko== Päivä 1 Päivä 2 Päivä 4 Finaali Päivä 8 Finaali Päivä 8 Nimettynä Jack Anthea, Chris Vanessa, Anthea Anthea, Keith Voittaja (Day 8) Voittaja (Day 8) 8 Claire Anthea, Chris Vanessa, Jack Jack, Keith 2. sija (Day 8) 2. sija (Day 8) 2 Keith Chris, Jack Jack, Vanessa Anthea, Claire (Day 8) (Day 8) 6 Anthea Chris, Keith Keith, Jack Jack, Keith Häädetty (Day 6) Häädetty (Day 6) 6 Vanessa Chris, Jack Keith, Jack Häädetty (Day 4) 3 Chris Claire, Anthea Häädetty (Day 2) 5 Häätö äänestyksessä Anthea, Chris Jack, Vanessa Anthea, Jack, Keith Claire, Jack, Keith Claire, Jack, Keith Luokka:Julkkis Big Brother
Celebrity Big Brother 2002

Celebrity Big Brother 2002 oli Ison-Britannian Big Brotherin toinen kausi, jolla kilpaili vain julkisuuden henkilöitä. Talossa asui kauden aikana kuusi henkilöä. Kaikki puhelinäänestyksen tuotot lahjoitettiin hyväntekeväisyyteen. Kauden voitti muusikko Mark Owen. ==Asukkaat== Nimi Sija Mark Owen Voittaja (Päivä 10) Les Dennis 2. sija (Päivä 10) Melinda Messenger 3. sija (Päivä 10) Sue Perkins Häädetty Päivänä 9 Anne Diamond Häädetty päivänä 7 Goldie Häädetty Päivänä 5 Luokka:Julkkis Big Brother
José Dolores Grullón Estrella

José Dolores Grullón Estrella (s. 15. tammikuuta 1942) on dominikaanilainen roomalaiskatolinen piispa. Hänet vihittiin papiksi 13. joulukuuta 1970 ja nimitettiin San Juan de la Maguanan hiippakunnan piispaksi 20. helmikuuta 1991. Piispaksi vihkiminen seurasi 22. kesäkuuta. Pääkonsekraattorina toimi Ronald Gerard Connors, jota avustivat Roque Antonio Adames Rodríguez ja Jerónimo Tomás Abreu Herrera.Catholic-Hierarchy.org: Bishop José Dolores Grullón Estrella == Lähteet == Luokka:Dominikaanilaiset papit Luokka:Katoliset piispat Luokka:Vuonna 1942 syntyneet Luokka:Elävät henkilöt
Frederico Heimler

Frederico (eli FriedrichOberpfalznetz.de: Der Bischof aus Unterlammerthal) Heimler (17. helmikuuta 1942 Unterlammerthal – 7. marraskuuta 2018) oli saksalaissyntyinen, Brasiliassa toimiva roomalaiskatolinen piispa. Hänet vihittiin salesiaanien papiksi 12. heinäkuuta 1970 ja nimitettiin Umuaraman hiippakunnan koadjuuttoripiispaksi 9. joulukuuta 1998. Piispaksi vihkiminen seurasi 31. tammikuuta 1999. Pääkonsekraattorina toimi Vitório Pavanello, jota avustivat Giovanni Zerbini ja José Alves da Costa.Catholic-Hierarchy.org: Bishop Frederico Heimler, S.D.B. Heimler sai 8. toukokuuta 2002 nimityksen Cruz Altan piispaksi. == Lähteet == Luokka:Saksalaiset papit Luokka:Katoliset piispat Luokka:Vuonna 1942 syntyneet Luokka:Vuonna 2018 kuolleet
Mario Giordana

Mario Giordana (s. 16. tammikuuta 1942 Barge) on italialainen roomalaiskatolinen arkkipiispa. Hän on luonut uran kirkon diplomaattisissa tehtävissä. Hänet vihittiin papiksi Saluzzon hiippakuntaan 25. kesäkuuta 1967 ja nimitettiin Minoran titulaariarkkipiispaksi sekä apostoliseksi nuntiukseksi Haitille 27. huhtikuuta 2004. Piispaksi vihkiminen seurasi 29. toukokuuta. Pääkonsekraattorina toimi Angelo Sodano, jota avustivat Paolo Romeo ja Giuseppe Guerrini.Catholic-Hierarchy.org: Archbishop Mario Giordana 15\. maaliskuuta 2008 Giordana sai nimityksen apostoliseksi nuntiukseksi Slovakiaan. == Lähteet == Luokka:Italialaiset piispat Luokka:Katoliset arkkipiispat Luokka:Pyhän istuimen diplomaatit Luokka:Vuonna 1942 syntyneet Luokka:Elävät henkilöt
Domenico Angelo Scotti

Domenico Angelo Scotti (s. 8. helmikuuta 1942 Pollutri) on italialainen roomalaiskatolinen piispa. Hänet vihittiin papiksi Chietin arkkihiippakuntaan 25. kesäkuuta 1967 ja nimitettiin Triventon hiippakunnan piispaksi 17. lokakuuta 2005. Piispaksi vihkiminen seurasi 8. joulukuuta. Pääkonsekraattorina toimi Bruno Forte, jota avustivat Paolo Romeo ja Antonio Santucci. Scotti asetettiin virkaansa 18. joulukuuta.Catholic-Hierarchy.org: Bishop Domenico Angelo Scotti == Lähteet == Luokka:Italialaiset piispat Luokka:Katoliset piispat Luokka:Vuonna 1942 syntyneet Luokka:Elävät henkilöt
Kineettisiä kuvia

Kineettisiä kuvia, englanniksi Kinetic pictures, on taiteilija Eino Ruutsalon (1921-2001) viisiminuuttinen lyhytelokuva vuodelta 1962. Se yhdistää abstraktin maalauksen liikkuvaan kuvaan. Elokuva on Ateneumin taidemuseon kokoelmissa, jonne se ostettiin vuonna 2001.Timo Huusko: Eino Ruutsalo: Kinetic pictures. Teoksessa Ateneum-opas. Toim. Timo Huusko, 2007, s.130. Elokuva on yksi taiteilija Ruutsalon tällä tekniikalla toteuttamista elokuvista. Menetelmää kokeilivat futuristit jo 1910-luvulla. Kineettisiä kuvia -elokuvaa tehdessään Ruutsalo käytti negatiivi- ja positiivimateriaalia sekä maalasi, raaputti ja syövytti filmin pintaa animaatiopioneeri Norman McLarenin tapaan. Hän täydensi rytmikkäästi etenevää kuvaryöpytystä vielä improvisoidulla jazz-musiikilla.Eino Ruutsalo. Kansallinen audiovisuaalinen arkisto Kineettisiä kuvia liittyi Ruutsalon kokeluihin "puhtaan" elokuvan kanssa 1960-luvun alussa. Etusijalla oli dynaaminen valon, liikkeen ja kuvarytmin käyttö, sen sijaan juonesta ja kertovasta aineksesta tuli päästä eroon. Draama-aineksen sijaan elokuvaa loivat välähtävät assosiaatiot, tunnelmat, allegoriat ja kineettinen musiikki. Kineettisiä kuvia avasi tämän kauden ja toimi ohjelmanjulistuksena. "Filmiä on käytettävä impulsiivisesti, hetkellisesti ja enemmän oivalluksenomaisesti", oli Ruutsalo kuvaillut periaatteitaan 1961. Ruutsalon kokeelliset elokuvat eivät saaneet juuri julkisuutta. Tunnetuin hänen kineettisten kokeilujen teoksistaan on Helsingin kaupungin Valoseinä vuodelta 1971. Ruutsalo teki 1960-luvulla myös neljä pitkää draamaelokuvaa: Hetkiä yössä, Laituri, Viheltäjät ja Tuulinen päivähttps://www.elonet.fi/fi/henkilo/105291. ==Lähteet== == Aiheesta muualla == * * Teos Ateneumin sivuilla Luokka:Taideteokset (kuvataide) Luokka:Suomalaiset lyhytelokuvat Luokka:Eino Ruutsalon ohjaamat elokuvat Luokka:Vuoden 1962 suomalaiset elokuvat Luokka:Ateneumin kokoelmat
Servas Open Doors

Servas Open Doors (tai Servas International tai vain Servas) on vuonna 1949 perustettu kansainvälinen vieraanvaraisuusjärjestö, jolla on pääosin vapaaehtoistyöhön perustuvaa toimintaa yli 130 maassa. Järjestön jäsenten toiminnan päämuotona on tarjota muista maista tuleville järjestön jäsenille lyhytaikainen majapaikka omassa kodissa tai muu mahdollisuus tavata ja keskustella. Järjestön perustivat amerikkalainen Bob Luitweiler (1918–2008) ystävineen toisen maailmansodan jälkeen alun perin rauhanjärjestöksi. Järjestön alkuperäinen nimikin oli Peacebuilders, "Rauhanrakentajat", kunnes päädyttiin esperanton kielessä palvelemista tarkoittavaan Servas-nimeen. Suomessa Servas-toiminta alkoi vuonna 1970. Servas on maiden hallituksista riippumaton kansalaisjärjestö. Se määrittelee itsensä maailmanlaajuiseksi, voittoa tavoittelemattomaksi kulttuurivaihtoverkostoksi joka tuo eri maiden ihmisiä yhteen yhteisymmärryksen, suvaitsevaisuuden, keskinäisen kunnioittamisen ja maailmanrauhan edistämiseksi. Servas-järjestön käytännön toiminnan runkona ovat Servas-isännät ja -isäntäperheet ympäri maailmaa, jotka ovat kiinnostuneita avaamaan ovensa avaramielisille ja ennakkoluulottomille Servas-matkaajille, jotka puolestaan haluavat tutustua vierailemansa maan kulttuuriin ja tavallisten ihmisten elämään siellä. Servas-isäntiä ja -matkustajia yhdistää halu ymmärtää toistensa arkea ja poistaa esteitä syvemmän kulttuurien ja kansojen välisen ymmärryksen tieltä. Sekä isännäksi että matkaajaksi haluavat haastatellaan henkilökohtaisesti ennen hyväksymistä. ==Lähteet== ==Aiheesta muualla== * Servas Finland * Servas International Luokka:Kansainväliset järjestöt Luokka:Rauhanjärjestöt Luokka:Matkailu
Kuuma kuoppa

Kuuma kuoppa on taiteilija Laila Pullisen vuonna 1966 räjäyttämällä valmistama kupari- ja akryylityö. Ateneumin taidemuseo osti työn kokoelmiinsa samana vuonna. Teoksen alaosa on 113 cm ja yläosa 48 cm korkea. Kuuma kuoppa syntyi kokeiluna, kun Pullinen kehitteli teosta Montrealin maailmannäyttelyyn. Hän oli saanut mahdollisuuden osallistua näyttelyyn suurella metalliteoksella. Pullisen ajatuksena oli räjäyttää kuparilevylle jälkiä, jotka oli jo ennalta puserrettu muottiin. Kuuma kuoppa on näiden kokeilujen tulos. Maailmannäyttelyyn Pullinen osallistui Aurinko tunturissa -reliefillä, joka syntyi räjäyttämällä hiekkakuopassa kymmenen eri lohkoa. Tuon veistoksen tavoitteena oli ilmaista luonnonvoimien sisäistä liikettä. ==Lähteet== * Timo Huusko: ”Laila Pullinen: Kuuma kuoppa”. Teoksessa Ateneum-opas, s. 129. Toim. Timo Huusko, 2007. ==Aiheesta muualla== * Suomen Kansallisgalleria: Kokoelmat: Kuuma kuoppa. Luokka:Suomen patsaat ja veistokset Luokka:Ateneumin kokoelmat
Statoil (huoltoasema)

Statoil oli norjalaisen Statoil ASA:n omistama huoltoasemaketju, jota oli yhteensä kahdeksassa Pohjois-Euroopan maassa. Ketjulla oli yhteensä 2 300 huoltoasemaa. Statoil huoltoasemaketju yhdistettiin 18. toukokuuta 2010 osaksi Statoil Fuel & Retail yhtiötä. Statoil Fuel & Retail listattiin erilliseksi yhtiöksi Oslon pörssissä 22. lokakuuta 2010 ja 29. kesäkuuta 2012 tiedotettiin, että Alimentation Couche-Tard osti Statoil Fuel & Retailin noin 2,6 miljardilla yhdysvaltain dollarilla. Lokakuusta 2014 lähtien Jet-asemat muutettiin Ingo-asemiksi, ja toukokuussa 2016 Statoil-asemat muutettiin Circle K -asemiksi. == Huoltoasemat == Statoil-huoltoasemien määrät maittain vuonna 2012. * Ruotsi: 805 * Norja: 572 * Tanska: 405 * Puola: 297 * Liettua: 72 * Latvia: 69 * Viro: 51 * Venäjä: 19 == Lähteet == Luokka:Huoltoasemat
Sileä kuminen torni

Sileä kuminen torni on Kimmo Kaivannon (1932-2012) yhteiskunnallisesti kantaa ottava 52 cm korkea puuveistos vuodelta 1968. Ateneumin taidemuseo osti sen kokoelmiinsa vuonna 1996. Kimmo Kaivanto oli Venetsian biennaalissa 1968 nähnyt, että taide voi olla yhteiskunnallisesti kantaa ottavaa. Hänen seuraavien vuosiensa töitä leimasikin totalitarismin vastaisuus ja huoli luonnon tulevaisuudesta. Sileä kuminen torni syntyi Prahan kevään ja kansainvälisen opiskelijaradikalismin vuosina. Se kuvaa kylmän sodan kahtiajakautunutta maailmaa. Kaivanto kuvasi sen fallosentrisen miehisen ylivallan aiheuttamaksi. Teoksessa punavalkoinen osin karttaviivoin päällystetty maapallo kannattelee mustaa fallosta, jonka taiteilija näkee yksisilmäiseksi miesten maailman esimerkiksi. ==Aiheesta muualla== * Suomen Kansallisgalleria: Kokoelmat: Sileä kuminen torni. ==Lähteet== Luokka:Suomen patsaat ja veistokset Luokka:Ateneumin kokoelmat
Iisalmen Pallo-Veikot

Iisalmen Pallo-Veikot (lyhenne PaVe) on iisalmelainen jalkapalloseura. Se on perustettu vuonna 1948, kun paikalliset jalkapalloaktiivit halusivat irrottautua Iisalmen Työväenurheilijoista omaksi itsenäiseksi seuraksi.http://www.paveiisalmi.net/content/view/29/32/1/2/ Vaikka jalkapallo onkin ollut seuran päälajina koko sen historian ajan, on myös jääpallo ollut lajivalikoimassa mukana talvisena harjoittelumuotona.http://www.paveiisalmi.net/content/view/29/32/1/3/ Jääpallo kuitenkin jäi kokonaan pois vuonna 1956, kun seuralla ei ollut enää riittävästi pelaajia. Vuonna 1956 PaVe myös liittyi Suomen Palloliiton jäsenseuraksi (ennen tätä PaVe oli TUL:n jäsenseura).http://www.paveiisalmi.net/content/view/29/32/1/4/ Parhaimmillaan PaVe on pelannut Kakkosessa kaudella 1997. Vierailu Kakkosessa jäi kuitenkin vain yhden kauden mittaiseksi johtuen pelaajapulasta. Noustessaan Kakkoseen kaudella 1996 pelasi seura yhden kaikkien aikojen kovimmista kausista koko Suomea ajatellen. Saldona tuolloin 110 tehtyä maalia 26 ottelussa ja yhteensä 74 kerättyä pistettä pelatuissa sarjaotteluissa.http://www.paveiisalmi.net/content/view/29/32/1/9/ Tällä hetkellä vuonna 2019, Pallo-Veikkojen edustusjoukkue pelaa Itä- ja Keski- Suomen Kolmosessa.http://www.paveiisalmi.net/content/view/419/9/ == Lähteet == == Aiheesta muualla == Seuran kotisivut Luokka:Suomalaiset jalkapalloseurat Luokka:Iisalmelaiset urheiluseurat Luokka:Vuonna 1948 perustetut urheiluseurat
Luettelo entisen Karjalan radan rautatieliikennepaikoista Suomessa

Luettelo entisen Karjalan radan rautatieliikennepaikoista Suomessa käsittää 1940 solmitun Moskovan rauhan jälkeen Suomessa pysyneen, Valtionrautateiden/VR:n liikennöimän vanhan Karjalan radan (Viipuri-Joensuu -rata) osuuden rautatieliikennepaikat. Kursivoidut nimet ovat rautatieasemia, muut seisakkeita ilman henkilökuntaa ja lipunmyyntiä. Henkilöliikenne välillä Lapinaho–Niirala lakkautettiin 1986, jonka jälkeen yksi päivittäinen Helsinki–Joensuu -pikajunapari pysähtyi Hammaslahdessa vuoteen 2005 saakka. Nykyään liikennepaikoille ei ole henkilöliikennettä Joensuuta lukuun ottamatta. Nykyinen Karjalan rata kulkee vuodesta 1966 alkaen Kouvolasta Parikkalan kautta Joensuuhun. * Niirala * Okkula * Kaurila * Uusi-Värtsilä * Marjomäki * Lahdenvaara * Tohmajärvi * Murto * Rouanaho * Onkamo * Lapinaho * Särkilahti * Saunakari * Tikkala * Kostamo * Sarakangas * Lotokka * Hammaslahti * Kuusenjuuri * Kettämö * Suhmura * Haapakko * Vehkapuro * Niittylahti * Mulo * Hernesuo * Haapaniemi * Hakolahti * Sulkulahti * Sulkuniemi * Niinivaara * Joensuu ==Lähteet== Luokka:Suomen lakkautetut rautatieliikennepaikat
Tom Shakespeare

Thomas William Shakespeare (s. 11. toukokuuta 1966) on brittiläinen sosiologi. Hänellä on akondroplasia. Shakespeare on opiskellut Radley Collegessa ja Cambridgen yliopiston Pembroke Collegessa ja suorittanut Master of Philosophy -tutkinnon Cambridgen King’s Collegessa vuonna 1991. Opiskeluaikana hän oli televisiodokumentissa, jossa käsiteltiin hänen lyhytkasvuisuuttaan. Ohjelmassa oli myös hänen isänsä William Geoffrey Shakespeare (k. 1996), joka on maineikas lääkäri ja myös lyhytkasvuinenHannu Pesonen, Lupa tuijottaa, Suomen Kuvalehti 16/2012 sivut 42–46. Shakespeare on opettanut sosiologiaa Sunderlandin yliopistossa vuodesta 1993, ja hän palasi King's Collegeen vuonna 1995 tekemään väitöskirjaa. Hän työskentelee myös vammaisten oikeuksien hyväksi, kirjoittaa vammaisuudesta, perinnöllisyydestä bioetiikasta ja on ollut mukana kirjoittamassa teosta The Sexual Politics of Disability (1996). Hän on toiminut tutkijana Newcastlen yliopistossa. Shakespeare opiskeli yhteiskuntatieteitä Cambridgen yliopistossa. Radikaalina opiskelijana hän kannatti erilaisia vapautusliikkeitä, kuten feminismiä, rasisminvastaisuutta ja lesbojen ja homojen oikeuksia. Opiskeluaikana hän kirjoitti myös kirjan vammaispolitiikasta. Vuodesta 2008 Shakespeare on ollut Maailman terveysjärjestön (WHO) palveluksessa Genevessä. Hän on ollut mukana suunnittelemassa ja kokoamassa WHO:n raporttia vammaisuudesta World Report on Disability. Shakespeare kuuluu kveekareihin.Science and Religion: Making Meaning, Conference of Sea of Faith Network (UK), July 2009 Hän on kirjoittanut näytelmiä ja toiminut teatterissa näyttelijänä ja teatterinjohtajana. Sukututkimusten perusteella hän saattaa olla sukua näytelmäkirjailija William Shakespearelle. ==Teokset== *The Sexual Politics of Disability, 1996 ISBN 0-304-33329-8 *Disability Rights and Wrongs, Routledge 2006 *(toim.) Arguing About Disability, Routledge 2009. *World Report on Disability, WHO (mukana suunnittelijana ja kokoajana) == Katso myös == * Vammaisuuden sosiaalinen malli ==Lähteet== ==Aiheesta muualla== * Profile at PEAL (http://web.archive.org/web/20100330162059/http://www.ncl.ac.uk/peals/people/profile/t.w.shakespeare Archive.org 30.3.2010)] Luokka:Brittiläiset tieteilijät Luokka:Vuonna 1966 syntyneet Luokka:Elävät henkilöt
Juuan Palloseura

Juuan Palloseura (lyhenne JuPS) on Juuan kunnan alueella toimiva palloiluseura. Seura on perustettu vuonna 1957, kun vuosikymmenen alusta lähtien jalkapallotoiminnassa mukana olleet aktiivit halusivat irrottautua Juuan Jänteestä omaksi itsenäiseksi seuraksi. Perustamisestaan lähtien seura on ollut Suomen Palloliiton Joensuun piirin jäsen ja kuuluu nykyisin Itä- Suomen piirin jäsenistöön. Jalkapallo on ollut mukana toiminnassa alusta lähtien ja jääkiekko 1960-luvulta lähtien. Jalkapallossa seuran edustusjoukkue pelaa Vitosessa ja on parhaimmillaan pelannut Kakkosessa kaudella 1996. Jääkiekossa seura on parhaimmillaan pelannut III- divisioonaa.http://www.jups.fi/index.php?option=com_content&view;=article&id;=2&Itemid;=3 == Lähteet == == Aiheesta muualla == *Seuran kotisivut Luokka:Juuka Luokka:Suomalaiset jalkapalloseurat Luokka:Suomalaiset jääkiekkoseurat Luokka:Pohjois-Karjalan maakunnan urheiluseurat Luokka:Vuonna 1957 perustetut urheiluseurat
Kiuruveden Palloilijat

Kiuruveden Palloilijat on kiuruvetinen jalkapalloseura. Paikkakuntalainen jalkapallotoiminta alkoi Kiuruveden Jänteen alaisuudessa, kunnes vuonna 1964 paikalliset aktiivit halusivat perustaa lajille oman erikoisseuran. Virallisissa kilpasarjoissa seuran taival alkoi vuonna 1965. Parhaimmillaan seura on pelannut Kakkosessahttp://kiupa.sporttisaitti.com/kiupa- historia/historia/ ja nykyisin seuran edustusjoukkue pelaa Vitosessa.http://kiupa.sporttisaitti.com/otteluohjelma/ == Lähteet == == Aiheesta muualla == Seuran kotisivut Luokka:Suomalaiset jalkapalloseurat Luokka:Kiuruvetiset urheiluseurat Luokka:Vuonna 1964 perustetut urheiluseurat
Franck Lestage

Franck Lestage (s. 20. huhtikuuta 1968 Saint-Germain-en-Laye) on ranskalainen entinen yleisurheilija, joka kilpaili pituushypyssä. Hän edusti seuratasolla bordeaux’laista Stade Bordelais’ta. Lestage voitti vuonna 1991 maansa mestaruuden tuloksellaan 795. Hän osallistui seuraavana vuonna Barcelonan olympialaisiin, joissa hän putosi karsinnassa sijoituttuaan 21:ksi. Lestage oli samana vuonna sisäratojen EM-kisoissa seitsemäs ja hyppäsi ennätystuloksensa 812. == Lähteet == Luokka:Ranskalaiset pituushyppääjät Luokka:Vuonna 1968 syntyneet Luokka:Elävät henkilöt
Claire de Pourtales

Claire Elizabeth de Pourtales (o. s. Hughes, s. 20. huhtikuuta 1969 Pariisi, Ranska) on brittiläinen entinen alppihiihtäjä. De Pourtales oli vuonna 1986 nuorten MM-kilpailuissa suurpujottelun 40. ja osallistui Albertvillen olympialaisiin 1992, joissa hän keskeytti sekä pujottelussa että alppiyhdistetyssä. Hän oli pujottelussa 24. nopein MM-kisoissa 1993, mutta joutui keskeyttämään lajissa seuraavan vuoden olympialaisissa. De Pourtales voitti yhteensä kolme aikuisten maansa mestaruutta. == Lähteet == Luokka:Brittiläiset alppihiihtäjät Luokka:Vuonna 1969 syntyneet Luokka:Elävät henkilöt
Taskarin tähtihetket

Taskarin tähtihetket vuonna 2012 julkaistu neliosainen sarjakuvakirjasarja. Se sisältää pääosin Aku Ankan taskukirjoissa jo aiemmin julkaistuja tarinoita. Kaikissa kirjoissa on 400 sivua. Sarjan toisen osan mukana myytiin liitteenä säilytyslaatikko kaikille osille. == Osat == |} == Katso myös == * Taskarin sankarit * Taskarin parhaat == Lähteet == * Inducks-tietokanta: Taskarin tähtihetket *
Michael Masser

Michael William Masser (24. maaliskuuta 1941 Chicago, Illinois – 9. heinäkuuta 2015 Rancho Mirage, Kalifornia) oli yhdysvaltalainen lauluntekijä ja tuottaja. Hän toimi aiemmin pörssivälittäjänä. Masser nousi kuuluisuuteen hitillään ”Touch Me in the Morning”, jonka hän kirjoitti ja tuotti Diana Rossille vuonna 1973. Sitten hän sai Oscar-ehdokkuuden parhaasta laulusta sanoittaja Gerry Goffinin kanssa tekemällään hitillä ”Theme from Mahogany (Do You Know Where You’re Going To?)”. Suomeksi laulu tunnetaan Irina Milanin sanoittamana ja Paula Koivuniemen levyttämänä nimellä ”Miten voi”. Masser löysi Whitney Houstonin, ja heidän yhteistyöstään syntyivät muiden muassa hitit ”Saving All My Love For You”, ”Didn’t We Almost Have It All” ja vuonna 1986 listoille noussut ”Greatest Love of All”, jonka Masser ja Linda Creed olivat kirjoittaneet jo kymmenen vuotta aiemmin Muhammad Alista kertovaan elämäkertaelokuvaan Suurin (1977). Masser otettiin Songwriters Hall of Fameen vuonna 2007. == Lähteet == == Aiheesta muualla == * AllMusic: Michael Masser Luokka:Yhdysvaltalaiset lauluntekijät Luokka:Yhdysvaltalaiset musiikkituottajat Luokka:Vuonna 1941 syntyneet Luokka:Vuonna 2015 kuolleet Luokka:Songwriters Hall of Fame
Manuel García Valinas

Manuel García Valinas (s. 20. huhtikuuta 1955 La Gudiña) on espanjalainen entinen ampumahiihtäjä. García kilpaili MM-kisoissa 1978 normaalimatkalla, jolla hän oli 76., sprintissä, jossa hän sijoittui 80:ksi ja viestissä, jossa Espanja oli 21. Vuoden 1981 kisoissa hän hiihti jälleen maansa viestijoukkueessa, joka oli 17. nopein ja oli mukana myös pikamatkalla, jolla hän oli 69. García oli Sarajevon olympialaisissa 1984 56. sekä sprintissä että normaalimatkalla. == Lähteet == Luokka:Espanjalaiset ampumahiihtäjät Luokka:Vuonna 1955 syntyneet Luokka:Elävät henkilöt
Nakajima Ki-44

Nakajima Ki-44 Shōki (liittoutuneiden raportointinimi Tojo) oli keisarillisen Japanin armeijan ilmavoimien torjuntahävittäjä toisessa maailmansodassa. Ensimmäisen tuotantoversion moottorina oli 1 250 hevosvoiman Nakajiman Ha-41-tähtimoottori ja aseistuksena neljä 12, 7 millimetrin konekivääriä, joista kaksi olivat koneen tasoissa ja kaksi rungossa. Toisessa oli 14-sylinterinen kaksirivinen 1 520 hevosvoiman Nakajima Ha-109 ja kolmannessa 2 000 hevosvoiman Nakajima Ha-145.Mondey: s. 225 Toisen ja kolmannen tuotanimallin tykkiaseistuksena oli joko neljä 20 mm:n tykkiä ja kaksi 20 mm:n sekä kaksi 37 mm:n lentokonetykkiä.https://warintheskies.org/aircraft/ki44.html Viitattu 27.12.2022. Kone pystyi myös kantamaan 200 kilon pommin. Kooltaan sekä siipien pinta-alaltaan (15 m²) Ki-44 oli jonkin verran muita vastaavia japanilaiskoneita pienempi, mikä ilmeisesti rajoitti koneen liikehtimiskykyä ja ohjattavuutta. Palveluskäyttöön tyyppi otettiin joulukuussa 1941.https://www.militaryfactory.com/aircraft/detail.php?aircraft_id=616 Viitattu 27.12.2022. Sen etuina aikalaisiinsa nähden olivat sekä lakikorkeus, 11 200 m että huippunopeus, 605 km/h (tiedot malli II:sta). == Tekniset tiedot == ==Lähteet== * Mondey, David: Axis Aircraft of World War II, The warplanes of Germany, Italy and Japan during World War II, 2002 (ensipainos 1984, London, England, englanniksi) ISBN 0-7858-1363-2 (s.224-226) ===Viitteet=== ==Aiheesta muualla== Luokka:Nakajiman ilma-alukset Luokka:Japanilaiset hävittäjälentokoneet Luokka:1940-luvun hävittäjälentokoneet
Manuel García

Manuel García -nimisiä henkilöitä ovat: * Manuel García (1775–1832), espanjalainen tenorilaulaja * Manuel García (1805–1906), espanjalainen oopperalaulaja ja musiikkipedagogi * Manuel García (s. 1964), guamilainen pyöräilijä * Manuel García (s. 1970), chileläinen laulaja-lauluntekijä * Manuel García, Melillan kuvernööri 1820-luvulla * Manuel García Banqueda (1803–1872), chileläinen poliitikko * Manuel García-Durán, espanjalainen liikemies * Manuel García Ferré (1929–2013), espanjalainen sarjakuvataiteilija * Manuel García González (s. 1935), espanjalainen nyrkkeilijä * Manuel García de la Huerta (1868–1940), chileläinen poliitikko * Manuel García Pelayo (1909–1991), espanjalainen juristi * Manuel García Prieto (1859–1938), Espanjan pääministeri * Manuel García Valinas (s. 1955), espanjalainen ampumahiihtäjä.
Manuel García González

Manuel García González (s. 15. toukokuuta 1935 San Justo Desvern) on espanjalainen entinen nyrkkeilijä. Hän osallistui Rooman olympialaisissa 1960 raskaaseen sarjaan, jossa hän hävisi toisen kierroksen ottelunsa Neuvostoliiton Andrei Abramoville ja sijoittui jaetulle yhdeksännelle tilalle. == Lähteet == * Garcían profiili sports-reference.com -sivustolla Luokka:Espanjalaiset nyrkkeilijät Luokka:Vuonna 1935 syntyneet Luokka:Elävät henkilöt
Toiset 16 tangoa

Toiset 16 tangoa on suomalaisen Eino Grönin ja Reijo Taipaleen kokoelma- albumin uusintapainos vuodelta 1978 joka julkaistiin ensimmäisen kerran vuonna 1973 nimellä 16 Tangoa 2. == Kappaleet == === Eino Grönin kappaleet === # # # # # # # # === Reijo Taipaleen kappaleet === # * # # # # # # # == Lähteet == Luokka:Vuoden 1978 kokoelma-albumit Luokka:Eino Grönin kokoelma-albumit Luokka:Reijo Taipaleen albumit
Manuel García (pyöräilijä)

Manuel Alfonso García (s. 20. maaliskuuta 1964) on guamilainen entinen pyöräilijä, joka kilpaili sekä maantie- että ratapyöräilyssä. García osallistui olympialaisiin kerran, Barcelonassa 1992. Hän joutui keskeyttämään maantieajossa, mutta oli radan puolella 4 000 metrin takaa-ajossa 24:s. García ajoi myös 100 kilometrin joukkueaika-ajossa, jossa Guam oli 25. ja 4 000 metrin joukkuetakaa-ajossa, jossa maa oli kilpailun viimeinen eli 20. == Lähteet == * Garcían profiili sports-reference.com -sivustolla Luokka:Guamilaiset ratapyöräilijät Luokka:Guamilaiset maantiepyöräilijät Luokka:Vuonna 1964 syntyneet Luokka:Elävät henkilöt
Chaniá (alueyksikkö)

Chanián alueyksikkö () on yksi Kreikan alueyksiköistä. Se sijaitsee Kreetan alueella ja sen hallinnollinen keskus on Chaniá. Alueyksikön pinta-ala on 2 376 neliökilometriä ja asukasluku 156 585 (vuonna 2011). Alueyksikkö sijaitsee Kreetan saaren länsiosassa. Se perustettiin vuoden 2011 alusta Kallikrates- suunnitelman myötä ja se korvasi tuolloin lakkautetun Chanián prefektuurin (Νομός Χανίων, Nomós Chaníon). == Maantiede == pienoiskuva|vasen|200px|Chanián alueyksikön hallintorakennus Chaniássa. Chanián alueyksikkö kattaa koko Kreetan saaren länsiosan. Alueyksikkö rajautuu etelässä Välimereen kuuluvaan Libyanmereen ja pohjoisessa vastaavasti Egeanmereen, joka myös on osa Välimerta. Idässä alueyksikkö rajautuu Réthymnon alueyksikköön. Alueen pääkaupunki Chaniá on Kreetan toiseksi suurin kaupunki. Chanián alueyksikköön kuuluu Gávdoksen saari, jolla sijaitsee Euroopan eteläisin kohta. Alueen eteläosassa puolestaan sijaitsee Lefká Óri -vuoristo, jossa sijaitsee Kreetan toiseksi korkein huippu, 2 456 metriä korkea Páchnes. Vuoristo on vaikeakulkuista ja siellä sijaitsee Euroopan pisimpiin ja syvimpiin kuuluva rotko, Samarián rotko. Alueen muita nähtävyyksiä tai käyntikohteita ovat Chanián vanhakaupunki ja satama, Chanián arkeologinen museo, lukuisat Akrotírin niemellä sijaitsevat luostarit, kuten Gouvernéton luostari ja Pyhän Kolminaisuuden luostari, sekä Elafonísin ja Falásarnan uimarannat. == Kunnat == Alueyksikkö jakaantuu seitsemään kuntaan seuraavasti: Kartta Kunta Kuntakeskus Väkiluku 1 Chaniá Chaniá 108 642 2 Apokóronas Vrýses 12 807 3 Gávdos Kastrí 152 4 Kántanos-Sélino Palaióchora 5 431 5 Kíssamos Kíssamos 10 790 6 Plataniás Geráni 16 874 7 Sfakiá Sfakiá 1 889 === Entisen prefektuurin kunnat === Ennen vuoden 2011 aluehallintouudistusta alue jakaantui 23 kuntaan ja kahteen itsenäiseen kyläkuntaan seuraavasti: Kunta (dímos) Väkiluku (2001) Akrotíri 10 321 Anatolikó Sélino 1 468 Arménoi 3 250 Elefthérios Venizélos 10 586 Fres 1 122 Georgioúpoli 2 483 Chaniá 53 373 Inachóri 1 443 Kántanos 1 607 Keramiá 1 630 Kíssamos 7 463 Kolymvári 5 346 Kryonerída 2 330 Mousoúroi 4 755 Mýthimna 2 914 Néa Kydonía 7 301 Pelekános 4 259 Plataniás 5 225 Sfakiá 2 446 Soúda 7 840 Thériso 6 313 Vámos 2 932 Voukoliés 3 296 Kyläkunta (koinótita) Väkiluku (2001) Así Goniá 586 Gávdos 98 == Lähteet == == Aiheesta muualla == * Περιφερειακή ενότητα Χανίων. Chanián alueyksikön kotisivu. *